CELEX: 32020R1228
Language: bg
Date: 2019-11-29 00:00:00
Title: Регламент за изпълнение (ЕС) 2020/1228 на Комисията от 29 ноември 2019 година за определяне на техническите стандарти за изпълнение по отношение на формàта на заявленията за регистрация като регистър на секюритизации или за разширяване на обхвата на регистрацията на регистър на трансакции съгласно Регламент (ЕС) 2017/2402 на Европейския парламент и на Съвета (текст от значение за ЕИП)

3.9.2020   
               
               
                  BG
               
               
                  Официален вестник на Европейския съюз
               
               
                  L 289/330
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1228 НА КОМИСИЯТА
         от 29 ноември 2019 година
         за определяне на техническите стандарти за изпълнение по отношение на формàта на заявленията за регистрация като регистър на секюритизации или за разширяване на обхвата на регистрацията на регистър на трансакции съгласно Регламент (ЕС) 2017/2402 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/2402 на Европейския парламент и на Съвета от 12 декември 2017 г. за определяне на обща рамка за секюритизациите и за създаване на специфична рамка за опростени, прозрачни и стандартизирани секюритизации (1), и по-специално член 10, параграф 8 от него,
         като има предвид, че:
         
                     (1)
                  
                  
                     С въвеждането на единен формат на подаваните до Европейския орган за ценни книжа и пазари (ЕОЦКП) заявления за регистрация като регистър на секюритизации или за разширяване на обхвата на регистрацията на регистър на трансакции цялата информация, изисквана по силата на Делегиран регламент (ЕС) 2020/1230 на Комисията (2), ще бъде предоставяна на ЕОЦКП, който от своя страна ще може лесно да я идентифицира.
                  
               
                     (2)
                  
                  
                     Важно е информацията в тези заявления да бъде предоставяна във формат, който позволява съхраняването ѝ с оглед на бъдеща употреба и възпроизвеждане. Поради това тези заявления следва да се подават на траен носител.
                  
               
                     (3)
                  
                  
                     С цел да се улесни идентифицирането на предоставяната в тези заявления информация, всеки включен в тях документ следва да има собствен справочен номер и наименование. Поради същата причина от заявителите следва да се изиска да посочват всяко сведение, предоставяно по силата на дадена разпоредба на Делегиран регламент (ЕС) 2020/1230, което има връзка с тази информация.
                  
               
                     (4)
                  
                  
                     Настоящият регламент е изготвен въз основа на проектите на технически стандарти за изпълнение, които ЕОЦКП предостави на Комисията.
                  
               
                     (5)
                  
                  
                     По силата на член 15 от Регламент (ЕС) № 1095/2010 на Европейския парламент и на Съвета (3) ЕОЦКП проведе открита обществена консултация по проектите на технически стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становището на създадената с член 37 от посочения регламент Група на участниците от сектора на ценните книжа и пазарите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Формат на заявлението за регистрация и за разширяване на обхвата на регистрацията
            
               1)   Субектите, които подават заявление за регистрация като регистър на секюритизации по силата на член 10, параграф 5, буква а) от Регламент (ЕС) 2017/2402, попълват форматите от приложение 1 към настоящия регламент.
            
            
               2)   Регистрите на трансакции, които подават заявление за разширяване на обхвата на регистрацията по силата на член 10, параграф 5, буква б) от Регламент (ЕС) 2017/2402, попълват форматите от приложение 2 към настоящия регламент.
            
            
               3)   За целите на параграфи 1 и 2 заявленията се подават:
               
                           а)
                        
                        
                           на траен носител, както е определен в член 2, параграф 1, буква м) от Директива 2009/65/ЕО на Европейския парламент и на Съвета (4);
                        
                     
                           б)
                        
                        
                           със собствен справочен номер за всеки включен в заявлението документ.
                        
                     
         
         
            Член 2
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 ноември 2019 година.
            
               
                  За Комисията
               
               
                  Председател
               
               Jean Claude JUNCKER
            
         
         
            (1)  OJ L 347, 28.12.2017 г., стр. 35.
         
            (2)  Делегиран регламент (ЕС) 2020/1230 на Комисията от 29 ноември 2019 година за допълнение на Регламент (ЕС) 2017/2402 на Европейския парламент и на Съвета по отношение на регулаторните технически стандарти, с които подробно се уточняват подаваното от регистър на секюритизации заявление за регистрация и подаваното от регистър на трансакции заявление за разширяване на обхвата на регистрацията (вж. страница 345 от настоящия брой на Официален вестник).
         
            (3)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 176/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).
         
            (4)  Директива 2009/65/ЕО на Европейския парламент и на Съвета от 13 юли 2009 г. относно координирането на законовите, подзаконовите и административните разпоредби относно предприятията за колективно инвестиране в прехвърлими ценни книжа (ПКИПЦК) (ОВ L 302, 17.11.2009 г., стр. 32).
      
      
         
            ПРИЛОЖЕНИЕ I
            
               Формати на заявлението за регистрация като регистър на секюритизации
            
            
               Таблица 1
            
            
               Обща информация
            
            
                        Дата на прилагане
                     
                  
                        Фирма на регистъра на секюритизации
                     
                  
                        Място на учредяване и предмет на дейност
                     
                  
                        Идентификационен код на правния субект (ИКПС), регистриран при Световната фондация за идентификационен код на правния субект
                     
                  
                        Седалище на регистъра на секюритизации
                     
                  
                        Седалище на дъщерните дружества на регистъра на секюритизации, ако има такива
                     
                  
                        Седалище на клоновете на регистъра на секюритизации, ако има такива
                     
                  
                        Унифицираният указател на ресурс (URL) на уебсайта на регистъра на секюритизации
                     
                  
                        Видовете секюритизации, методите за прехвърляне на риска и видовете базови експозиции, за които регистърът подава заявление за регистрация
                     
                  
                        Ако заявителят е лицензиран или регистриран от компетентен орган в държавата членка, в която е установен – името на органа, както и справочните номера във връзка с лиценза или регистрацията
                     
                  
                        Имената на лицата, които отговарят за заявлението
                     
                  
                        Координати за връзка с лицата, които отговарят за заявлението
                     
                  
                        Имената на лицата, които отговарят за съблюдаването на нормативните изисквания от регистъра на секюритизации, или на евентуалните други служители на регистъра на секюритизации, които участват в оценяването на това съблюдаване на нормативните изисквания
                     
                  
                        Координати за връзка с лицата, които отговарят за съблюдаването на нормативните изисквания от регистъра на секюритизации при предоставяните от него основни услуги по секюритизация, или на евентуалните други служители на регистъра на секюритизации, които участват в оценяването на съблюдаването на нормативните изисквания в тази връзка
                     
                  
                        Наименование на предприятието майка, ако има такова
                     
                  
                        Регистрираният при Световната фондация за идентификационен код на правния субект ИКПС на предприятието майка, ако има такова
                     
                  
                        Седалище на предприятието майка, ако има такова предприятие
                     
                  
                        Наименование на компетентния орган, на който е поднадзорно предприятието майка, ако има такова
                     
                  
                        Справочен номер на компетентния орган, на който е поднадзорно предприятието майка, ако има такова
                     
                  
                        Наименование на крайното предприятие майка, ако има такова предприятие
                     
                  
                        Регистрираният при Световната фондация за идентификационен код на правния субект ИКПС на крайното предприятие майка, ако има такова
                     
                  
                        Седалище на крайното предприятие майка, ако има такова предприятие
                     
                  
                        Наименование на компетентния орган, на който е поднадзорно крайното предприятие майка, ако има такова
                     
                  
                        Справочен номер на компетентния орган, на който е поднадзорно крайното предприятие майка, ако има такова
                     
                  
               
            
               Таблица 2
            
            
               Справочни данни на документа
                (1)
            
            
                        Разпоредба от Делегиран регламент (ЕС) 2020/1230 на Комисията, съдържаща приложимото за документа изискване за предоставяне на информация.
                     
                     
                        Единен справочен номер на документа
                     
                     
                        Заглавие на документа
                     
                     
                        Глава, раздел или страница от документа, съдържащи съответната информация, или причина, поради която информацията не е предоставена
                     
                  
               (1)  За цялата информация, изисквана в Делегиран регламент (ЕС) 2020/1230 на Комисията, с изключение на член 2, параграф 2, букви а) — в), д), е), з) и и), и член 7, параграф 2 от него.
         
      
      
         
            ПРИЛОЖЕНИЕ II
            
               Формати на заявлението на регистър на трансакции за разширяване на обхвата на регистрацията
            
            
               Таблица 1
            
            
               Обща информация
            
            
                        Дата на прилагане
                     
                  
                        Датата на регистрация на заявителя като регистър на трансакции
                     
                  
                        Фирма на регистъра на секюритизации
                     
                  
                        Идентификационен код на правния субект (ИКПС), регистриран при Световната фондация за идентификационен код на правния субект
                     
                  
                        Седалище на регистъра на секюритизации
                     
                  
                        Седалище на дъщерните дружества на регистъра на секюритизации, ако има такива
                     
                  
                        Седалище на клоновете на регистъра на секюритизации, ако има такива
                     
                  
                        Унифицираният указател на ресурс (URL) на уебсайта на регистъра на секюритизации
                     
                  
                        Идентификационен код на правния субект (ИКПС), регистриран при Световната фондация за идентификационен код на правния субект
                     
                  
                        Видовете секюритизации, методите за прехвърляне на риска и видовете базови експозиции, за които регистърът подава заявление за регистрация
                     
                  
                        Ако заявителят е лицензиран или регистриран от компетентен орган в държавата членка, в която е установен – името на органа, както и справочните номера във връзка с лиценза или регистрацията
                     
                  
                        Имената на лицата, които отговарят за заявлението
                     
                  
                        Координати за връзка с лицата, които отговарят за заявлението
                     
                  
                        Имената на лицата, които отговарят за съблюдаването на нормативните изисквания от регистъра на секюритизации при предоставяните от него основни услуги по секюритизация, или на евентуалните други служители на регистъра на секюритизации, които участват в оценяването на съблюдаването на нормативните изисквания в тази връзка
                     
                  
                        Координати за връзка, които отговарят за съблюдаването на нормативните изисквания от регистъра на секюритизации, или на евентуалните други служители на регистъра на секюритизации, които участват в оценяването на това съблюдаване на нормативните изисквания
                     
                  
               
            
               Таблица 2
            
            
               Справочни данни на документа
                (1)
            
            
                        Разпоредба от Делегиран регламент (ЕС) 2020/1230 на Комисията, съдържаща приложимото за документа изискване за предоставяне на информация.
                     
                     
                        Единен справочен номер на документа
                     
                     
                        Заглавие на документа
                     
                     
                        Глава, раздел или страница от документа, съдържащи съответната информация, или причина, поради която информацията не е предоставена
                     
                  
               (1)  За цялата информация, изисквана в Делегиран регламент (ЕС) 2020/1230 на Комисията, с изключение на член 2, параграф 2, букви а) — в), д), е), з) и и), и член 7, параграф 2 от него.